પાટીદારોને અનામત અને ખેડૂતોને ન્યાય માટે પાસના કન્વીનર હાર્દિક પટેલ દ્વારા અમરણાંત ઉપવાસ શરૂ કરવામાં આવ્યા છે. ત્યારે ઉપવાસ આંદોલન શરૂ કર્યાના પાંચમાં દિવસે અનામત આંદોલનના એપી સેન્ટર વિસનગર તાલુકામાં ઉપવાસ આંદોલનના પ્રત્યાઘાત જોવા મળ્યા હતા. તાલુકાના રાલીસણા ગામના પાટીદારોએ ચાંપતી નજર રાખનાર સમગ્ર તંત્રને અંધારામાં રાખી ઉપવાસનો કાર્યક્રમ કરી તાલુકામાં ઉપવાસ આંદોલનના શ્રીગણેશ કર્યા હતા.